Наскоро пък Facebook се зае с реализацията и на инициативата Open Compute Project, която предвижда корпусите на сървърите да се правят от „зелени“ (природосъобразни) материали. По мнението на гиганта използването на такива корпуси може значително да повиши ефективността на центровете за обработка на данни (ЦОД) и да намали вредното им въздействие върху околната среда. А Open Compute вече има и своите успешни реализации. На негова база е изграден информационният център на Facebook Luleå (вШвеция), който е един от най-ефективните в света. Сега там се съхраняват над 250 милиарда снимки и повече от 250 петабайта (РВ) данни, като с всеки нов сървър се добавят средно по 0,5 РВ данни. И всичко това работи безотказно.